ജെയിംസ് റൂഫസ് ഏജീ

ജെയിംസ് റൂഫസ് ഏജീ ( ; നവംബർ 27, 1909 - മെയ് 16, 1955) ഒരു അമേരിക്കൻ നോവലിസ്റ്റും പത്രപ്രവർത്തകനും കവിയും തിരക്കഥാകൃത്തും ചലച്ചിത്ര നിരൂപകനുമായിരുന്നു. 1940 കളിൽ, ടൈം മാഗസിനായി എഴുതുന്ന കാലത്ത്, അദ്ദേഹം അമേരിക്കയിലെ ഏറ്റവും സ്വാധീനമുള്ള ചലച്ചിത്ര നിരൂപകരിൽ ഒരാളായി അറിയപ്പെട്ടിരുന്നു. അദ്ദേഹത്തിന്റെ ആത്മകഥാപരമായ നോവൽ, എ ഡെത്ത് ഇൻ ദ ഫാമിലി (1957), രചയിതാവിന് മരണാനന്തരം 1958 ലെ പുലിറ്റ്‌സർ പുരസ്കാരം നേടിക്കൊടുത്തു. ലെറ്റ് അസ് നൗ പ്രെയ്സ് ഫേമസ് മെൻ എന്ന പുസ്തകത്തിന്റെ സഹ-രചയിതാവെന്ന നിലയിലും ആഫ്രിക്കൻ ക്വീൻ, ദി നൈറ്റ് ഓഫ് ദി ഹണ്ടർ എന്നീ ക്ലാസിക് ചലച്ചിത്രങ്ങളുടെ തിരക്കഥാകൃത്ത് എന്ന നിലയിലും ഏജി അറിയപ്പെടുന്നു.

 ആദ്യകാലം 
ടെന്നസിയിലെ നോക്‌സ്‌വില്ലെയിൽ ഹ്യൂ ജെയിംസ് ഏജിയുടെയും ലോറ വിറ്റ്‌മാൻ ടൈലറിന്റെയും മകനായി ഇപ്പോഴത്തെ ഫോർട്ട് സാൻഡേഴ്‌സ് പരിസരത്തെ ജെയിംസ് ഏജീ സ്ട്രീറ്റ് എന്ന് പുനർനാമകരണം ചെയ്യപ്പെട്ട ഹൈലാൻഡ് അവന്യൂ, 15-ആം സ്ട്രീറ്റിലാണ് ജെയിംസ് റൂഫസ് ഏജീ ജനിച്ചത്. അദ്ദേഹത്തിൻ ആറ് വയസ്സുള്ളപ്പോൾ, പിതാവ് ഒരു വാഹനാപകടത്തിൽ മരിച്ചു. ഏഴാം വയസ്സുമുതൽ, ഏജിയും ഇളയ സഹോദരി എമ്മയും നിരവധി ബോർഡിംഗ് സ്കൂളുകളിൽ പഠിനം നടത്തി. ഇവയിൽ ഏറ്റവും പ്രധാനപ്പെട്ടത് ടെന്നസിയിലെ സെവാനിയിൽ നിന്ന് രണ്ട് മൈൽ അകലെയുള്ള അമ്മയുടെ വേനൽക്കാല കോട്ടേജിന് സമീപമായിരുന്നു.

 അവലംബം